Document ID: /fineweb-2-swissfilter-quality_10-filterrobots/filtered/00092.jsonl.gz/18

Σουηδία:Κάλπες την Κυριακή-Το πατριωτικό κόμμα Δημοκράτες του Τζίμι Άκεσον θα ξεπεράσει το 20%
Σουηδία: Κάλπες αυτήν την Κυριακή – Το πρώτο ευρωπαϊκό εκλογικό τεστ του φθινοπώρου
Η πρώτη μεγάλη ευρωπαϊκή εκλογική αναμέτρηση του φθινοπώρου αναμένεται αυτήν την Κυριακή στη Σουηδία. Προβάδισμα για τους Σοσιαλδημοκράτες. Ανεβαίνει η ακροδεξιά.
Η πρώτη μεγάλη ευρωπαϊκή εκλογική αναμέτρηση του φθινοπώρου αναμένεται αυτήν την Κυριακή, 11 Σεπτεμβρίου, στη Σουηδία.Ωστόσο, το κυρίαρχο ζήτημα κατά την προεκλογική περίοδο δεν ήταν ο πόλεμος στην Ουκρανία, ούτε η επικείμενη ένταξη της σκανδιναβικής χώρας στο ΝΑΤΟ.
Οι Σουηδοί οδεύουν στις κάλπες συζητώντας κυρίως για τη μετανάστευση και το κόστος ζωής.
Όσο για τις τελευταίες δημοσκοπήσεις, εκείνες δίνουν περίπου: 29% στους (κεντροαριστερούς) Σοσιαλδημοκράτες της νυν πρωθυπουργού Μαγκνταλένα Άντερσον, 20% στους προεχόμενους από τα ακροδεξιά Σουηδούς Δημοκράτες του Τζίμι Άκεσον, 18% στους (κεντροδεξιούς) Μετριοπαθείς, και από περίπου 6% με 8% σε όλα τα υπόλοιπα «μεγάλα» κόμματα (Χριστιανοδημοκράτες, Αριστερά, Κεντρώοι, Πράσινοι, Φιλελεύθεροι).
Συγκριτικά, υπενθυμίζεται πως στις προηγούμενες εκλογές του 2018 οι Σοσιαλδημοκράτες είχαν λάβει 28,3%, οι Μετριοπαθείς 19,8% και οι Σουηδοί Δημοκράτες 17,5%. Τέσσερα χρόνια μετά, η μεγάλη ανατροπή ενδέχεται να έρθει από την πλευρά των Σουηδών Δημοκρατών που ανεβαίνουν δεύτεροι στην κούρσα ως η μεγαλύτερη παράταξη πια της ευρύτερης δεξιάς. Κι αυτό, δύο εβδομάδες πριν από τις πρόωρες ιταλικές εκλογές της 25ης Σεπτεμβρίου όπου η ακροδεξιά (βλ. Αδέλφια της Ιταλίας της Τζόρτζια Μελόνι) επίσης ανεβαίνει.
Η νυν πρωθυπουργός Μαγκνταλένα Άντερσον των Σοσιαλδημοκρατών ελπίζει να παρατείνει την οκταετή παραμονή του κόμματός της στην εξουσία υποσχόμενη τη βελτίωση της ποιότητας του κράτους πρόνοιας της Σουηδίας, την υιοθέτηση περισσότερων ανανεώσιμων πηγών ενέργειας και την καταπολέμηση του εγκλήματος.
Ο Ουλφ Κρίστερσον του κεντροδεξιού κόμματος των Μετριοπαθών από την άλλη πλευρά, υπόσχεται φορολογικές ελαφρύνσεις, βελτιώσεις στην εκπαίδευση, περισσότερη πυρηνική ενέργεια και αποτελεσματικότερη καταπολέμηση της βίας και του φαινομένου των συμμοριών.
Το σουηδικό κοινοβούλιο φιλοξενεί επί του παρόντος οκτώ πολιτικά κόμματα, τέσσερα στα αριστερά και τέσσερα στα δεξιά.
Το ενδεχόμενο να δούμε μια νέα κυβέρνηση μειοψηφίας στη χώρα χαρακτηρίζεται πολύ πιθανό, ενώ οι μετεκλογικές συμπράξεις θα πρέπει να θεωρούνται δεδομένες.
Εκτός από τις γενικές εκλογές, που λαμβάνουν χώρα κάθε τέσσερα χρόνια για την ανάδειξη των 349 μελών της σουηδικής Βουλής, στις 11 Σεπτεμβρίου διενεργούνται επίσης περιφερειακές και δημοτικές εκλογές. Η διαδικασία έχει ξεκινήσει από τις 24 Αυγούστου και υπάρχει η δυνατότητα να ασκήσουν το εκλογικό τους δικαίωμα και οι κάτοικοι του εξωτερικού στις εκάστοτε πρεσβείες. Τις πρώτες ημέρες η συμμετοχή εμφανιζόταν μικρότερη απ’ ό,τι τα προηγούμενα χρόνια. Ωστόσο, η προσέλευση στις κάλπες παραδοσιακά είναι πολύ υψηλή στη Σουηδία. Ενδεικτικά, στην τελευταία αναμέτρηση ψήφισε σχεδόν το 90% των εγγεγραμμένων ψηφοφόρων.
Τάσος Λυμπερόπουλος
Διαβάστε επίσης:
Στην Ορθόδοξη Ενορία Αγίων Κωνσταντίνου & Ελένης τελέστηκε η Θεια Λειτουργία, ιερουργούντος του Θεοφιλεστάτου Επισκόπου Χριστουπόλεως Εμμανουήλ.
Στην Ορθόδοξη Ενορία Αγίων Κωνσταντίνου & Ελένης τελέστηκε η Θεια Λειτουργία, ιερουργούντος του Θεοφιλεστάτου Επισκόπου Χριστουπόλεως Εμμανουήλ. Στην πόλη του St.Gallen ,στην Ελληνική Ορθόδοξη Εκκλησία
Παπά μου, όταν φτιάχνεις “Κιβωτό” έπρεπε να ξέρεις ότι θα φιλοξενήσεις “φίδια” Βγήκε παγανιά κάθε καρυδιάς καρύδι και εκμεταλλεύεται πολιτικά το σκάνδαλο της «Κιβωτού του
Βασιλική Κωνσταντινοπούλου: Η νικήτρια του Μαραθωνίου είχε διαγνωστεί με μυελοειδές καρκίνωμα Στο Παναθηναϊκό Στάδιο, ολοκληρώνοντας τον σημερινό 39ο Αυθεντικό Μαραθώνιο της Αθήνας ήταν η Βασιλική
Mεγάλη έκρηξη στο κέντρο της Κωνσταντινούπολης σημειώθηκε λίγο πριν τις 3:30 το μεσημέρι,ΒΙΝΤΕΟ: Συναγερμός στις τουρκικές αρχές Mεγάλη έκρηξη στο κέντρο της Κωνσταντινούπολης σημειώθηκε λίγο
Συγκετρωση τροφίμων για τα παιδικά χωρίς SOS στην πόλη του St.Gallen Η φιλανθρωπική Αδελφότητα “Ορθόδοξια” Ζυρίχης οργανώνει εκ νέου την συγκέντρωση αναγκαίων αγαθών για τα
Νέες συντάξεις: Στις 60 ημέρες ο μέσος χρόνος έκδοσης τους – Τι θα γίνει με τις εκκρεμείς Οι οφειλές της Πολιτείας σε καθυστερούμενες συντάξεις άγγιζαν